รองโฆษกสำนักงานตำรวจแห่งชาติ เตือนกลุ่มนักศึกษาจัดกิจกรรมแฟลชม็อบ ต้องไม่กระทบผู้อื่นและไม่ควรจาบจ้วงสถาบัน
รองโฆษกสำนักงานตำรวจแห่งชาติ เตือนกลุ่มนักศึกษาจัดกิจกรรมแฟลชม็อบ ต้องไม่กระทบผู้อื่นและไม่ควรจาบจ้วงสถาบันพันตำรวจเอก กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยถึงกรณีที่นักศึกษาในหลายสถาบัน ทั้งในกรุงเทพมหานครและต่างจังหวัด จัดกิจกรรมแฟลชม็อบแสดงออกทางการเมือง ว่า เป็นสิทธิเสรีภาพที่สามารถทำได้ แต่การแสดงออกต้องไม่กระทบสิทธิของผู้อื่น ส่วนการที่มีตำรวจเข้าไปพูดคุยกับกลุ่มนักศึกษา เป็นการทำตามหน้าที่ ในการรักษาความปลอดภัยและอำนวยความสะดวกให้ประชาชนได้รับผลกระทบน้อยที่สุด ยืนยัน ตำรวจไม่ได้เป็นคู่ขัดแย้งกับบุคคล หรือกลุ่มบุคคลใดรองโฆษกสำนักงานตำรวจแห่งชาติ ยังฝากเตือนว่า การใช้สิทธิแสดงความคิดเห็นตามกฎหมายสามารถทำได้ แต่การแสดงความคิดเห็นใดๆ ขอให้ระมัดระวัง ห้ามจาบจ้วงหรือพาดพิงสถาบันเด็ดขาด ส่วนจะมีกลุ่มใดอยู่เบื้องหลัง หรือมีการปลุกระดมหรือไม่ ขอฝากให้พิจารณากัน